Aarhuus Stifts-Tidende, 1830-10-14
Fædrelandet. Rhvn. den 9de Octbr. Hr. Prof. Theol., Dr. Clausen, fra hvis Haand et talrigt Publikum med Længsel forventede den lovede Belysning af Mag. Lindbergs skammelige Fremgangsmaade imod ham, har nu opfyldt denne Forventning i et Skrift, under følgende Titel: "Den theologiske Particaand, dens Characteer, og Stridsmaade, oplyst ved Exempler." Det vil uden Tvivl være dette Blads Læsere behageligt, at vorde ved en Udsigt over Skriftets Jndhold indbudne til at stift nøiere Bekjendtskab med samme. - Efter et Forord(S. 13), hvor Anledningen til dette Skrifts Udgivelse antydes, begynder Forf. med en Fremstilling af nogle Hovedpuncter i sin Bog om Catholicismen og Protestantismen (S. 311), for derved at give Læserne en kort og tydelig Oversigt over de i bemeldte Værk indeholdte Yttringer og saadanne Sætninger, som udgjøre Grundvolden for den religiøse Tro, om Aabenbaringen, og Skriften, om dens Forhold til Fornuften og om Grundsætningerne for Skriftens Fortolkning. Saaledes sær tes Læserne paa det eneste rigtige Standpunct, hvorfra Evne til at fælde nogen fornuftig Dom i Sagen kan erholdes. Derpaa følger, efter nogle indledende bemærkninger om den Maade, paa hvilken hiin Bog er bleven angrebet, og om det Forhold, Forf. har lagttaget ved disse Angreb (S. 1119. Belysning af de seneste af Magister Lindborg fremførte Beskyldninger, anførte under 29 forskjellige Puncter (S. 2081). Her gjennemgaaer Forf. Stykke for Stykke de af Magisteren, hans sidst udkomne Flyveskrift (S. 7-15) citerede Steder af Bogen og Catholicismen og Protestantismen, og viser klart og indlysende, hvorledes Hr. Lindberg ved forfalskede og fordreiende Citater, ved utilladelige Udeladelser og Tilsætninger, ved allehaande utilbørlige Kunstgreb, bes. f. Ex. enkelte Sætningers Udrivelse af deres Sammenhæng, Mistydning af Ordenes ilart for Dagen liggende Mening &c. &c., har søgt at paadigte Forf. Anskuelser, som han ingenlunde vedkjender sig. J hele dette Afsnit hersker en saa overbevisende Kraft, at Enhver, som ikke absolut vil vedblive at lade sig daare af forudfattede Meninger, nødes til at erkjende, i hvor falske et Lys Mag Lindberg og Consorter have fremstillet en Mand, hvis Lære indeholder langt mere christelig Sandhed, end hine Formørkeres saakaldte Prædiken af Evangelium. Forf. slutter denne Afdeling med endeel Betragtninger over den Fremgangsmaade, som ligger til Grund for disse Beskyldninger, dens Følger, og den Modstand, hvortil den opfordrer (S. 8186). Derpaa følge bemærkninger om den Forbindelse, hvori de omhandlede Angreb staae med vore Dages religiøse Partieaand i Almindelig hed, navnlig om Ligheden imellem disse og de Angreb, som ere foretagne i den Berlinske (saakaldte evangeliske, Kirketiende (S. 8795); Yttringer og Erklæringer af tydske Theologer imod den berlinske Kirketiende og det zelotiske Partievæsen overhovedet: navnligen af Dr. Bretschneider i Gotha, Baumgarten Crusius i Jena, Neander i Berlin, Schulz og v. Cölln i Breslau, Ullmann i Halle, Stendeel i Tubingen, Tittmann i Leipzig, og Professor Steffens i Bred lau (S. 95-166. Alle disse Mænd have meer eller mindre stærkt erklæret sig imod det religiøse Uvæsen, hvoraf vor Tid saa høiligen laborerer. Bogen endeer med en Prøve af vore Dages fanatiske Partieaand; Yttringer af en Prædiken af Dr. Krummacher, Præst i det Elberfeldske, og af den Berlinske Kirketiende om samme Prædiken (S. 166-168. - Dette ligesaa vigtige som interessante Skrift faaes hos Hr. Universitetsboghandler Reitzel, store Kjøbmagergade Nr. 6, for 1 Rbd.